**Մյուրիել Էլիզաբեթ Բաուզեր** (անգլ.՝ Muriel Elizabeth Bowser, օգոստոսի 2, 1972(1972-08-02), Վաշինգտոն, Կոլումբիայի շրջան, ԱՄՆ), ամերիկացի քաղաքական գործիչ, Դեմոկրատական կուսակցության անդամ։ Կոլումբիայի շրջանի քաղաքապետ (2015 թվականից)։

Կենսագրություն
--------------

Ծնվել է կաթոլիկ Ջոն և Ջոան Բաուզերների ընտանիքում, երեխաներից ամենակրտրսերն էր, տասը տարով փոքր է իր ամենամտերիմ եղբայր Մարկից։ 1994 թվականին Ջոն Բաուզերը Կոլումբիա շրջանի խորհրդում ընտրվելու անհաջող փորձ էր ձեռնարկել։ Մյուրիել Բաուզերն ավարտել է Փիթսբուրգի Չեթեմի համալսարանը (Փենսիլվանիա), որն այն ժամանակ կանանց քոլեջ էր։ Որոշ ժամանակ աշխատել է Ֆիլադելֆիայում՝ State Farm ապահովագրական ընկերության ներկայացուցիչ էր, ապա ընդունվել է հայրենի Վաշինգտոնում գտնվող Ամերիկյան համալսարանի պետական կառավարման դպրոց, որտեղ ստացել է քաղաքագիտության մագիստրոսի աստիճան։ 2000 թվականին հաստատվել է Վաշինգտոնի Ռիգս Փարկ շրջանում, 2004 թվականին ընտրվել է շրջանային խորհրդատվական հանձնաժողով (Advisory Neighborhood Commission):

2006 թվականին Բաուզերը ընդգրկվել է քաղաքային խորհրդի անդամ Էդրիան Ֆենտիի թիմ, որը քարոզարշավ էր սկսել քաղաքապետ ընտրվելու համար, իսկ հաղթանակից հետո պայքարի մեջ էր մտել Կոլումբիայի շրջանի խորհրդում ազատված տեղի համար և հաջողության է հասել՝ լրացուցիչ ընտրություններում ստանալով ձայների 40%-ը և առաջ անցնելով իր 18 մրցակիցներից։

2014 թվականի նոյեմբերի 4-ին Կոլումբիայի շրջանի քաղաքապետի ընտրություններում հաղթել է 53,9% արդյունքով՝ նրա մրցակիցներից ուժեղ անկախ թեկնածու Դևիդ Կատանիային (Հանրապետականները ընտրություններին չեն մասնակցել) 35,3%-ի դիմաց։ 2015 թվականի հունվարի 2-ին ստանձնել է պաշտոնը։

2018 թվականի նոյեմբերի 6-ին հաղթել է քաղաքապետի ընտրություններում՝ ստանալով 76% ձայն, սակայն դիտորդները նշել են նաև նրա տեղական անհաջողությունը. Բաուզերն ամեն կերպ աջակցություն էր ցուցաբերել քաղաքային խորհրդի պատգամավոր Դիոննա Ռիդերին (Dionne Reeder), որը  պետք է ազատեր քաղաքապետին լուրջ հակառակորդից՝ գործող պատգամավոր Էլիսա Սիլվերմանից, բայց նա իր նպատակին այդպես էլ չի հասնում։

Անձնական կյանք
--------------

2018 թվականի մայիսի 21-ին Բաուզերը հրապարակավ հայտարարել է, որ որդեգրել է նորածին երեխայի։ Այսպիսով, նա դարձել է քաղաքապետի պաշտոնում հայտնված միակ միայնակ մայրը։

Ծանոթագրություններ
------------------

1. ↑  Annys Shin (2014 թ․ հոկտեմբերի 13)։ «Muriel Bowser’s D.C. mayoral ambitions come from her dad, not Adrian Fenty» (անգլերեն)։ The Washington Post։ Վերցված է 2016 թ․ նոյեմբերի 12
2. ↑  Mike DeBonis (2014 թ․ մարտի 3)։ «Muriel Bowser tries to escape Fenty’s shadow, other Gray challengers in D.C. mayor race» (անգլերեն)։ The Washington Post։ Վերցված է 2016 թ․ նոյեմբերի 12
3. ↑  Andrea Noble and Mark Pace (2014 թ․ նոյեմբերի 4)։ «Muriel Bowser is elected as D.C. mayor» (անգլերեն)։ The Washington Times։ Վերցված է 2016 թ․ նոյեմբերի 12
4. ↑  Mike DeBonis and Aaron C. Davis (2015 թ․ հունվարի 2)։ «Muriel Bowser is sworn in as D.C. mayor» (անգլերեն)։ The Washington Post։ Վերցված է 2016 թ․ նոյեմբերի 12
5. ↑  Colbert I. King (2018 թ․ նոյեմբերի 7)։ «Muriel Bowser won her reelection battle, but she lost clout citywide» (անգլերեն)։ The Washington Post։ Վերցված է 2018 թ․ նոյեմբերի 10
6. ↑  Fenit Nirappil and Martin Weil (2018 թ․ մայիսի 22)։ «D.C. Mayor Muriel Bowser on adopting a baby: ‘I had so much to share’» (անգլերեն)։ The Washington Post։ Վերցված է 2018 թ․ մայիսի 22

Արտաքին հղումներ
----------------

* Manuel Roig-Franzia (2014 թ․ ապրիլի 2)։ «Muriel Bowser, now the Democratic nominee for mayor, is a woman apart in D.C. politics» (անգլերեն)։ The Washington Post։ Վերցված է 2016 թ․ նոյեմբերի 12

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 121460644X · VIAF: 116159639249443290004 · WorldCat VIAF: 116159639249443290004 |

 |